ประเมินน้ำท่วมศก.16ส.ค.นี้
ธปท.ประเมินผลกระทบน้ำท่วมต่อเศรษฐกิจ 16 ส.ค.นี้ ยอมรับมีส่วนทำให้กำลังซื้อโดยรวมแผ่ว
4 ส.ค. 2560

ธปท.ประเมินผลกระทบน้ำท่วมต่อเศรษฐกิจ 16 ส.ค.นี้ ยอมรับมีส่วนทำให้กำลังซื้อโดยรวมแผ่วนายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) เปิดเผยว่า เตรียมนำข้อมูลความเสียหายของสถานการณ์น้ำท่วมในภาคตะวันออกเฉียงเหนือ (อีสาน) ที่กระทบภาคเกษตรกรรมและภาคปศุสัตว์เข้าประเมินผลกระทบเศรษฐกิจเบื้องต้นในการประชุม คณะกรรมการนโยบายการเงิน (กนง.) วันที่ 16 ส.ค.นี้"คงประเมินได้แค่เบื้องต้น เพราะเห็นผลกระทบเฉพาะในภาคเกษตรและปศุสัตว์เท่านั้น ยังเห็นผลกระทบด้านอื่น ต้องรอข้อมูลผลกระทบที่รอบด้านก่อนจึงจะประเมินได้ว่ามีผลต่ออัตราการขยายตัวทางเศรษฐกิจ (จีดีพี) ปีนี้ที่ประเมินไว้ 3.5% หรือไม่ คาดว่าข้อมูลที่รอบด้านน่าจะสามารถนำเข้าที่ประชุม กนง.ได้ในครั้งหน้าวันที่ 27 ก.ย. ซึ่งคงได้ทบทวนประมาณการณ์ จีดีพีด้วย" นายเมธี กล่าวนายเมธี กล่าวว่า ขณะนี้ปัจจัยโดยรวมทางเศรษฐกิจไม่ได้เปลี่ยนแปลง โดยตัวขับเคลื่อนหลักๆ ยังมาจากภาคการ ส่งออกที่ดีต่อเนื่องตามความต้องการสินค้าในต่างประเทศ รวมไปถึงการท่องเที่ยวและการลงทุนภาครัฐเป็นตัวขับเคลื่อนสำคัญ แต่ก็ยอมรับว่าเหตุการณ์น้ำท่วมมีส่วนทำให้กำลังซื้อของผู้บริโภคในช่วงนี้ลดลงไปบ้าง เพราะเดิมกำลังซื้อก็ไม่ดีจากภาระหนี้ที่สูงอยู่แล้วทั้งนี้ จากข้อมูล ธปท.ดัชนีการบริโภคภาคอีสานในไตรมาส 2 หดตัว 1.1% ส่วนการบริโภคเอกชนโดยรวมในเดือน มิ.ย.ขยายตัวจากเดือนก่อนหน้าเพียง 0.2% และไตรมาส 2 ที่ผ่านมาขยายตัวที่ 2.1% ตามปัจจัยสนับสนุนการบริโภคที่ยังเปราะบาง จากราคาสินค้าเกษตรตกต่ำ